Нагрузку на пенсійны фонд у доўгатэрміновым перыядзе тэарэтычна можна здымаць і за кошт развіцця накапляльнай пенсійнай сістэмы. Пакуль што яна толькі распарадчая і заключаецца ў тым, што адлічэнні тых, хто працуе, не захоўваюцца ў выглядзе зберажэнняў, а адразу выплачваюцца пенсіянерам. У аснове ж накапляльнай сістэмы ляжыць іншы механізм: узносы паступаюць на спецыяльны рахунак на працягу працоўнага стажу, а пры выхадзе на пенсію яе памер вылічаецца з сумы ўнесеных грошай. Але для гэтага трэба развіваць фондавы рынак. І да таго ж хто дасць гарантыі, што сродкі, укладзеныя ў акцыі буйных кампаній, асабліва за мяжой, вернуцца? У той жа час, калі разлічыць усе рызыкі, сістэма накапленняў можа працаваць. Дарэчы, у Казахстане яна пачала функцыянаваць яшчэ ў 1998 годзе.